钦定古今图书集成/明伦汇编/氏族典/第500卷 > 副姓耨姓鄮姓镂姓厩姓灸姓袖姓胄姓旧姓瘕 姓姓姓姓𥣍姓琇姓诟姓陋姓𠋫姓部汇 考 > 念贤
## 钦定古今图书集成/明伦汇编/氏族典/第500卷 > 副姓耨姓鄮姓镂姓厩姓灸姓袖姓胄姓旧姓瘕 姓姓姓姓𥣍姓琇姓诟姓陋姓𠋫姓部汇 考 > 念贤

按《周书念贤传》，“贤字盖卢，美容姿，颇涉书史。少遭父
忧，居丧有孝称。后以破卫可孤功，除别将。寻除假节
平东将军，封屯留县伯。建义初，为大都督，镇井陉。尔
朱荣入洛，拜车骑将军、右光禄大夫、太仆卿，进爵平
恩县公。普泰初，除使持节瀛州诸军事、骠骑将军、瀛
州刺史。永熙中，拜第一领民酋长，行南兖州事。入为殿中尚书。魏孝武欲讨齐神武，以贤为中军北面大
都督，进爵安定郡公。大统初，拜太尉，出为秦州刺史。
三年，都督河凉瓜鄯渭洮沙七州诸军事、大将军、河
州刺史。久之，还朝。五年，除都督秦渭原泾四州诸军
事、秦州刺史。薨于州，谥昭定。